Fra Samut Songkhram er det også mulig å reise med tog til Bangkok. Dette er spesielt populært blant turister siden togskinnene går rett igjennom byens største fiskemarked, Mae Khlong Seafood Market. Når toget skal kjøre gjennom markedet, løfter selgerne unna parasollene sine og flytter bort ting som skulle ligge i veien for toget. Når toget har kjørt forbi, setter selgerne igjen fram varene sine. Dette er en av de mest saktegående togforbindelsene i Thailand, toppfarten er på 30km/t, hele Mae Klong-Banen er uten signalanlegg.